《岁时书事 其二》
宋代·张侃

墙东古杨树，秋来已憔悴。非无岁寒心，政以枝条脆。

阳春敷新荣，生育不择地。依依杨柳枝，风前舞娇翠。

娇翠虽至柔，中有生生意。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。